open-index/open-wikipedia-markdown huggingface dataset:
David Moncoutié

**David Moncoutié** (født 30. april 1975 i Provins) er en fransk syklist.

Han begynte å sykle profesjonelt i 1997, syklet hele tiden fram til han la opp etter 2012-sesongen for laget Cofidis.
Han fikk sin første seier i 1999, da han vant en etappe i Dauphiné Libéré.

Han vant klatretrøya i Vuelta a España i 2008, 2009, 2010 og 2011.

## Seire
* 11. etappe i Vuelta a España 2011 
* 8. etappe i Vuelta a España 2010
* 13. etappe i Vuelta a España 2009
* 8. etappe i Vuelta a España 2008
* Klatretrøya i Vuelta a España 2008-2011
* Klatretrøya i Paris-Nice 2006
* Klatretrøya i Paris-Nice 2005
* 11. etappe i Tour de France 2004
* Sammenlagt i Tour de l'Ain i 2011
* 12. etappe i Tour de France 2005
* Grand Prix de Lugano i 2003
* 1 etappeseier i Baskerland rundt i 2005

## Resultater fra Tour de France
* Tour de France 2000: 48.-plass sammenlagt
* Tour de France 2001: 13.-plass sammenlagt
* Tour de France 2003: 43.-plass sammenlagt
* Tour de France 2004: 34.-plass sammenlagt og 1 etappeseier
* Tour de France 2005: 67.-plass sammenlagt og 1 etappeseier
* Tour de France 2006: 58.-plass sammenlagt 
* Tour de France 2008: 42.-plass sammenlagt
* Tour de France 2009: 57.-plass sammenlagt
* Tour de France 2011: 41.-plass sammenlagt

## Referanser


## Eksterne lenker
*
Mythos (øl)

**Mythos** er et greskprodusert øl av lager-typen som lages av Mythos Brewery ltd. 

Mythos Brewery ltd. ble opprettet i 1970 under navnet Henninger Hellas S.A og produserte i all hovedsak det tyske ølet Henninger på lisens. Etter et eierskifte i 1992 endret de navn til Northern Greece Brewery Ltd,  fokus ble endret, og ølet Mythos ble lansert i 1997 med så stor suksess at firmaet i 2001 skiftet navn til *Mythos Brewery ltd.*

Mythos er i dag det andre største ølmerket i Hellas etter det nederlandske Amstel, og er det eneste store av de greske ølmerkene.

Det er to typer Mythosøl, *Mythos Hellenic Lager Beer* og  *Mythos Quality Lager Beer*. Den siste er ganske vanskelig å få tak på i vanlige greske butikker.
## Eksterne lenker
*
Santiago Botero

**Santiago Botero Echeverry** (født 27. oktober 1972 i Medellín, Colombia) er en colombiansk syklist. Han har syklet Tour de France tre ganger, og Spania rundt fire ganger.

I store deler av karrieren sin har han syklet for Kelme. I 2003 ble han med i T-Mobile Team, men der mente man at han manglet treningsdisiplin.

Han vant VM i tempo i 2002. Han har vunnet tre etapper i Tour de France. I Tour de France 2000 fikk han dessuten klatretrøya.

Botero var blant de trettitalls profesjonelle syklister som ble navngitt som klienter av dopinglegen Eufemiano Fuentes.

## Lag
* 1997-2002 Kelme
* 2003-2004 T-Mobile Team
* 2005-2006 Phonak Hearing Systems
* 2007 UNE-Orbitel
* 2008 Rock Racing Team

## Referanser


## Eksterne lenker
*
Pau

**Pau** er en kommune og hovedstad i departementet Pyrénées-Atlantiques i regionen Nouvelle-Aquitaine i det sørvestlige Frankrike.

Pau ligger 10 mil fra Atlanterhavet og 5 mil fra fjellene Pyreneene.

Rett sør fra Pau ligger Jurançon som er kjent for sine søte hvitviner. Sykkelrittet Tour de France bruker Pau svært ofte som start eller målby for etapper gjennom Pyreneene.

## Historie
Det ble bygd festningsverk på stedet på 1000-tallet; det er ikke sikkert at det har eksistert en bosetting her før. Pau betyr «palisade» på oksitansk, og var sete for vicomtene i Béarn. Pau ble derfor hovedstad i Béarn i 1464.

*Château de Pau* har to tårn fra 1100-tallet, mens det største er fra 1300-tallet. Det ble tidlig på 1500-tallet omgjort til bosted av Gaston Fébus, greve i Foix, og ble brukt som residens av kongene av Navarra når de besøkte Béarn.

Kong Henrik IV av Frankrike (1553–1610) ble født i Pau, etter at hans mor, dronning Jeanne d'Albret av Navarra, hadde krysset Pyrenéene for å sikre at han skulle bli født i Frankrike. Leppene til barnet ble fuktet med den lokale vinen og gnidd med hvitløk like etter han var født. Da Henrik IV dro bort fra Pau for å bli Konge av Frankrike, sa han at han gav ikke Béarn til Frankrike, han gav Frankrike til Béarn.

Kong Karl Johan av Sverige og Norge ble også født på châteauet, i 1763. Slottet blir i dag regnet som et fransk historisk monument og inneholder en flott samling av veggtepper.

Napoleon III pusset opp slottet, mens Pau la til gater av Belle Époque-arkitektur, før moten flyttet seg til Biarritz. Pau er fremdeles et stort senter for vintersport og ridning, og er også åsted for et terrengritt for hest.

## Referanser


## Eksterne lenker
* 
* Kommunedata INSEE
* Turistkontoret i Pau
Theben

**Theben** kan referere til

*Teben (Egypt) &ndash; den antikke hovedstaden i Øvre Egypt
*Theben (Hellas) &ndash; en by i Hellas
Christophe Moreau

**Christophe Moreau** (født 1971) er en fransk tidligere profesjonell syklist. Han debuterte som profesjonell syklist i 1995 for Festina, og syklet for dem fram til 2000. I 2001 gikk han til Crédit Agricole og ble kaptein på laget. I 2006 og 2007 har han syklet for AG2R Prévoyance, før han i 2008 gikk over til Agritubel. Da Agritubel la ned etter 2009-sesongen gikk han til Caisse d'Epargne før han la opp etter sesongen.

## Meritter
* Tour de France 1996 : 75.-plass sammenlagt
* Tour de France 1997 : 19.-plass sammenlagt
* Criterium International 1998 : 1.-plass sammenlagt
* Tour de France 1999 : 27.-plass sammenlagt
* Tour de France 2000 : 4.-plass sammenlagt
* Dauphine Libere 2001 : 1.-plass sammenlagt
* Tour de France 2001 : 1 etappeseier
* 4 Jours de Dunkerque 2002 : 1 etappeseier
* 4 Jours de Dunkerque 2003 : 2 etappeseiere
* Tour de France 2003 : 8.-plass sammenlagt
* Trophee des Grimpeurs 2004 : 1.-plass sammenlagt
* Dauphiné Libéré 2004 : 1 etappeseier
* Tour de France 2004 : 12.-plass sammenlagt
* Tour de France 2005 : 11.-plass sammenlagt
* Tour de France 2006 : 8.-plass sammenlagt
* Dauphiné Libéré 2006 : 2.-plass sammenlagt
* Dauphiné Libéré 2007 : 1.-plass sammenlagt

## Referanser


## Eksterne lenker
* 
*
Øvrebyen

**Øvrebyen** er navnet på den eldste og vernede bydelen i Kongsvinger. Bydelen ble i 1975 regulert til Norges første antikvariske område. Øvrebyen utviklet seg fra leiren av arbeidere og militært personell som oppstod sammen med Kongsvinger festning i 1682.

Bebyggelsen består for det meste av trehus som daterer seg fra tidlig 1700-tall til slutten av 1800-tallet. Flere av husene er fredet, og hele bydelen vernet. Gatenettet er rektangulært og opptegnet av den luxembourgske adelsmannen Johan Caspar de Cicignon, som også tegnet opp en ny gateplan for Trondheim. En del tre Hedmarks første sykehus ble etablert i Øvrebyen i 1792 og var i drift til garnisonskirurgen døde 10 år senere.

Jonas Lie bodde en tid i Kongsvinger og gaten der han bodde, like ved Vinger kirke, har blitt oppkalt etter ham. Dagny Juel bodde også i Øvrebyen, og barndomshjemmet hennes, Rolighed, huser nå Kvinnemuseet. Kongsvinger museum holder til i Aamodtgården oppe ved festningen.

I Øvrebyen ligger også Øvrebyen videregående skole med en hovedbygning fra 1880.
Brumunddal Fotball

**Brumunddal Fotball** er et norsk fotballag fra Brumunddal i Ringsaker, opprettet i 1905, underlagt Brumunddal Idrettslag fram til det ble omgjort til et allianseidrettslag i 2003. Klubbens A-lag for menn har de senere årene vekslet mellom å spille i 2. og 3. divisjon. I 2019-sesongen ble A-laget nr. 7 i 3. divisjon, avdeling 5.

Brumunddal Fotball er en av de største klubbene i Indre Østland Fotballkrets med over 900 medlemmer. Juniorlaget vant Norway Cup i 2006.

Klubbens kanskje beste spiller gjennom tidene er Bjørn Vidar Jonsdal, som spilte på laget som ble norgesmester i fotball for juniorer i 1970. Tidligere trener og spiller Vemund Brekke Skard har hatt proffopphold blant annet i Ipswich Town.

Alle lagene i Brumunddal Fotball spiller hjemmekampene sine på Sveum idrettspark.

## Tabellen

## Divisjonsutvikling

## Referanser


## Eksterne lenker
* 
* Brumunddal City Firm &ndash; Supporterklubb
Matra

:*[[Mátra]] er også en fjellkjede i Ungarn.*

**Matra** var et fransk selskap som drev innen luftfart og produksjon av våpen og biler. Fram til 1984 var det også et bilmerke. Firmaet ble i 1994 en del av Lagardère Group. Matra gikk konkurs i 2003.

Matra var eiet av Floirat-familien, og ble kjent i 1960-årene da de begynte med bilproduksjon etter å ha kjøpt opp Automobiles René Bonnet. Matra Automobiles produserte løpsbiler og sportsbiler med stort hell og deltok blant annet i formel 1 i 1960- og 1970-årene.

Senere bygde de en rekke egne mer ordinære bilmodeller.

## Matra iNorge
Matra ble importert til Norge fra 1974 til begynnelsen av 1980-årene gjennom Chrysler Norge, men ble ofte registrert som Simca eller Talbot.

## Eksterne lenker
* 
* Bilnorge.no sin historie om merket
Triumfbuen (roman)

**Triumfbuen** (originaltittel: *Arc de Triomphe*) er en roman av den tyske forfatteren Erich Maria Remarque fra 1946. Boka ble utgitt på norsk i 1947.

Handlingen foregår i Paris i 1939, på et tidspunkt da de fleste skjønner at en ny krig er uunngåelig. Hovedpersonen er en tysk kirurg som oppholder seg illegalt i Frankrike, og som for tiden lever i Paris under navnet «Ravic». Hjemme i Tyskland har han vært utsatt for tortur og skarpe forhør fordi han var antatt å sitte inne med opplysninger om jøder og opposisjonelle som han hadde holdt skjult i huset sitt. Han ble satt i konsentrasjonsleir en tid, deretter innlagt på sjukehus, og greide så å flykte herfra til utlandet.

Seinere har han deltatt som lege på republikansk side under den spanske borgerkrigen. Etter Francos seier har han så endt opp i Paris. Franske myndigheter anerkjenner ikke flyktninger fra Tyskland, og «Ravic» lever hele tida under trussel om å bli avslørt og sendt ut av landet. Derfor lever han på Hotel International, som har spesialisert seg på å huse flyktninger av alle slag fra hele Europa. Han livnærer seg ved å utføre vanskelige operasjoner på private klinikker. «Ravic» garanteres full diskresjon – men må finne seg i at oppdragsgiveren får æren og det meste av honoraret. Han fungerer dessuten som privat tilsynslege ved et bordell.

Under en nattevandring i Paris' gater støter han på den unge «Joan Madou», som streifer apatisk og formålsløst omkring midt på natta. Han forstår at han må ta hand om henne, og finner etter hvert ut at hun er på flukt fra et hotellrom der mannen – som hun var i ferd med å skilles fra – ligger død etter et slagtilfelle. «Ravic» tar hand om de praktiske sidene ved dødsfallet, og er fast bestemt på gjøre seg ferdig med saken og glemme «Joan».

Mye mot sin vilje oppdager han at han har begynt å få følelser for «Joan». Han har vært fast bestemt på ikke å knytte seg til noe eller noen, men må etter hvert innse at han er blitt like avhengig av henne som hun av han. De trykkende ytre omstendighetene skal imidlertid snart vise seg å gjøre forholdet komplisert.

Et annet spenningsmoment ligger i gjensynet med Gestapo-mannen «Haake», som var forhørsleder i fengslet i Berlin. Nå oppholder «Haake» seg tidvis i Paris som spion. Skal «Ravic» prøve å få hevn, og hvordan skal det i så fall skje?

Mens forholdet til «Joan» og oppgjøret med «Haake» nærmer seg en løsning, rykker også verdenskrigen nærmere utover sommeren 1939. Romanen slutter den dagen Frankrike erklærer Tyskland krig.
Riohacha

**Riohacha** er hovedstad i provinsen La Guajira som ligger nordøst i Colombia. Byen ble grunnlagt på begynnelsen av 1500-tallet av den tyske oppdageren Nikolaus Federmann under navnet «Nuestra Señora de los Remedios del Río de la Hacha.» I 1596 ble Riohacha angrepet av engelskmannen Francis Drake.

## Eksterne lenker
* fakta om Riohacha (spansk)
Nikolaus Federmann

**Nikolaus Federmann** (født ca. 1505 i Ulm, død 1542 i Valladolid) var en tysk handelsagent og oppdager som reiste i Venezuela og Colombia. Han skal blant annet ha grunnlagt byen Riohacha nordøst i Colombia.

## Referanser


## Litteratur
* Arnold Federmann: *Deutsche Konquistadoren in Südamerika*. Mit einem Nachdruck der „Indianischen Historia“ des Nicolaus Federmann des Jüngeren von Ulm. Berlin: Hobbing, 1938, 163 S.
* Niclaus Federmann: *Indianische Historia. Ein schöne kurtzweilige Historia Niclaus Federmanns des Jüngern*. Faksimile-Ausgabe nach dem Original in der Österreichischen Nationalbibliothek [von] 1557 Wien: Volkstum-Verlag, 1994, 120 Seiten, ISBN 3-85342-047-8
* 
* Karl Heinrich Panhorst: *Nikolaus Federmann und die Entdeckung Neu-Granadas*. Iberica, Band VII, [1927], S. 106–130
*
Magdalena (departement)

**Magdalena** er et departement nordøst i Colombia som grenser til nabodepartementene La Guajira, Cesar Bolívar og Atlántico. Departementet er oppkalt etter elva Rio Magdalena og var en av de opprinnelige ni departementene som dannet «Colombias forente stater». Hovedstaden i Magdalena er Santa Marta. 

## Referanser


## Eksterne lenker
*
Glukagon

**Glukagon** er et hormon som produseres i bukspyttkjertelen, i samme område som insulin. Insulin produseres i betaceller, mens glukagon produseres i alfaceller. Glukagon har den motsatte effekten av insulin, dvs. at det får blodsukkeret til å stige.  Mennesker med diabetes type 1 bruker glukagon i sprøyteform ved hard føling eller insulinsjokk.

Glukagon virker ved å binde seg til glukagonreseptorer. Glukagonreseptorer finnes mest i leveren, og i nyrene. 

Glukagon øker blodsukkernivået ved: a) glykogenolyse, dvs nedbrytning av sukkerlageret i leveren, og b) glukoneogenese, dvs nydannelse av sukker.

Hos friske personer synker glukagonnivået ved inntak av karbohydratrike måltider. Personer med type 2 diabetes mangler denne evnen til å hemme leverens sukkerproduksjon ved matinntak. 

Det er inkretinhormonet GLP-1 (Glucagon-like peptide 1) som sender signaler til alfaceller om å redusere frisetting av glukagon ved matinntak.
Stavanger Støberi & Dok

**Stavanger Støberi & Dok** var et skipsverft og jernstøperi som var i virksomhet i årene 1871–1931 i Stavanger ved Spilderhaug, i Østre bydel. Dette var det første skipsverftet i Stavanger om bygde dampskip i jern. Forgjengeren til det som skulle bli Stavanger Støberi & Dok ble grunnlagt av ingeniør Carl Brun allerede i 1851

De første årene holdt verftet til på Roaldsøy. Etter tre års drift ervervet de en tomt i Spilderhaugvigen. Den gunstige beliggenhet i byens østre del i en lun vik med gode havnemuligheter, kom til å bli avgjørende for bedriftens fremtidige skjebne.

13. juli 1881 ble det første dampskipet sjøsatt. Det fikk navnet «Nora» og var konstruert og kontrahert av skipsreder Thomas S. Falck. Bedriften var nå blitt betydelig utvidet. Den hadde to tørrdokker og en mindre slipp, ballastskai og flere vel utstyrte verkstedbygninger.

I 1885 ble Norges første jernseilskip, «Paulus», kontrahert av Det norske misjonsselskap, levert. I 1893 ble verdens første motorseilskip, «Reform», bygd ved verftet. I 1919 var ca. 700 personer ansatt ved Stavanger Støberi & Dok. I 1926 overtok bedriftens bankforbindelse administrasjonen av verkstedet,  Stavanger Støberi & Dok var nå i en svak økonomisk forfatning. I 1930 var sammenslåing av Stavanger Støberi & Dok og Rosenberg Mekaniske Verksted et faktum. Det meste av maskiner og utstyr ved verftet ble flyttet til Buøy.

## Skip

## Kilder
*Erling Jensen: *Stavanger Støberi & Dok*, 2008 ISBN 9788292309568

## Eksterne lenker
*Stavanger Støberi & Dok
* Foto Digitalt Museum
Glykogen

Glukose lagres i leveren og musklene i form av **glykogen**. Ved økt behov for glukose (for eksempel ved hypoglykemi hos diabetikere) kan glykogenet brytes ned slik at glukose frigjøres til resten av kroppen. 

Hormonet glukagon fremmer nedbrytingen av glykogen. Glykogen blir primært brutt ned av enzymet glykogen fosforylase. Oppbygningen er temmelig lik oppbygningen til amylopektin, med lange, forgreinede kjeder med sammenbundede glukosemolekyler. En kjede har mellom 33&nbsp;000 og 60&nbsp;000 glukoseenheter, og de er bundet sammen med α1 → 4-bindinger. 

Glykogen er lite løselig i vann. Glykogenmolekyler har ingen fast størrelse, men er under stadig oppbygging og nedbryting. Leveren inneholder ca. 100 g glykogen, musklene i alt mellom 200 og 400 g.
## Referanser
Till Lindemann

**Till Lindemann** (født 1963) er en tysk sanger, dikter og tidligere elitesvømmer, kjent som vokalist og tekstforfatter i bandet Rammstein, men utgjør også sitt eget soloprosjekt «Lindemann,» som frem til desember 2020 også bestod av den svenske multiinstrumentalisten Peter Tägtren. Han valgte å fortsette dette prosjektet med ny besetning.

## Biografi
Lindemann ble født i Leipzig og vokste opp i bydelen Wendisch-Rambow i Bad Kleinen og i Rostock i Mecklenburg-Vorpommern. Faren, Werner Lindemann, var en svært kjent barnebokforfatter i DDR. Moren, Brigitte («Gitta») Lindemann, var journalist. Mellom 1992 og til hun ble pensjonert i 2002 var hun kultursjef ved Norddeutscher Rundfunk i Schwerin. Foreldrene skilte seg i 1975, da Till var tolv år. Lindemann har en søster som er seks år eldre.

Lindemann var i ung alder konkurransesvømmer og bodde på internat en periode han gikk på en sportskole for barn og ungdom. Han var landslagsdeltaker for DDR i aldersbestemte klasser og uttatt til OL 1980 i Moskva, men ble nektet deltakelse etter at han under europamesterskapet i svømming i 1978 for ungdom i Firenze (noen kilder oppgir Roma) stakk av fra hotellet for å gjøre seg kjent med Vesten. Deretter begynte han i håndverkerlære, blant annet som korgfletter og tømmermann. I 1996 fikk han fagbrev som pyrotekniker.

## Musikalsk karriere
I 1986 begynte Lindemann å spille trommer i det tyske bandet First Arsch.

På 1990-tallet begynte han å skrive sangtekster som var delvis basert på dikt han hadde skrevet. Han ville da starte et soloprosjekt med disse tekstene, men da Richard Z. Kruspe spurte om han ville være med i Rammstein svarte han ja. De brukte tekstene han hadde skrevet til en demo.

## Referanser


## Kilder
* Vincent Grundke: ''Rammstein-Poet Till Lindemann wird heute 51'', 4. januar 2014
* Melanie Haack, Robert Dunker, Petra Schurer : «Biedermann und Lindemann über Musik und Sport», *[[Die Welt|Welt Online]]* 21. november 2009
* Michael Pilz: «Rammstein sind Deutschlands erfolgreichste Lyriker», *Die Welt* 28. september 2004

## Eksterne lenker
* 
* 
* 
*
Gottfred Borghammer

**Gottfred Borghammer** (født 13. april 1909, død 14. november 2003) var en norsk forfatter fra Stavanger. Borghammer skrev i alt 17 bøker med utgangspunkt i lokalhistorie fra Stavanger. Flere av bøkene er selvbiografiske. Han ga de fleste av dem ut på eget forlag.

Gottfred Borghammer er hedret med *Borghammers park* ved Kampen skole (Stavanger).  

## Referanser


## Eksterne lenker
* Gottfred Borghammer biografi
* Årets Stavangerforfatter 2006 kort biografi
Richard Z. Kruspe

**Richard Zven Kruspe ** (født **Sven Kruspe** 24. juni 1967 i Wittenberge i tidligere Øst-Tyskland) er en tysk musiker mest kjent som gitarist i det tyske bandet Rammstein, men er også frontfigur i bandet Emigrate.

## Biografi
Kruspe ble gitt navnet Sven ved fødselen, men da han ble myndig endret han det til Richard Zven. Foreldrene hans skilte seg da han var ung, men moren giftet seg igjen. Kruspe likte ikke sin stefar, og de to kom aldri overens med hverandre.

I 1985 flyttet han til Øst-Berlin. I oktober 1989, like før Berlinmuren falt, havnet han midt i en politisk demonstrasjon, ble arrestert og fengslet i seks dager. Da han kom ut bestemte han seg for å forlate Øst-Tyskland. Han dro til Vest-Tyskland, sammen med en kamerat, via Tsjekkoslovakia, Ungarn og Østerrike. Da muren falt dro han først til Schwerin og siden tilbake til øst-Berlin.

I 1999 giftet han seg med den sørafrikanske modellen Caron Bernstein og la etternavnet hennes til sitt eget. Han skrev musikken til seremonien selv. I 2001 flyttet han til New York da han ønsket å bo nærmere Bernstein. De ble separert i 2004 og senere skilt. I 2011 flyttet han tilbake til Berlin.

Kruspe etablerte i 2005 sitt eget band, Emigrate.

Kruspe snakker flytende engelsk. Han liker bandene Kiss, Black Sabbath, AC/DC, Red Hot Chili Peppers og Depeche Mode. Han bruker gitarer fra ESP hvor han har sin egen signaturgitar: ESP RZK. 

## Referanser


## Eksterne lenker
* 
* 
*
13. etappe i Tour de France 2005

## [[Miramas]] – [[Montpellier]]
***Etappe:** 13
***Dato:** 15. juli 
***Lengde:** 173.5 km
***Norske resultater:**
:5. Thor Hushovd
:53. Kurt Asle Arvesen

## Innlagte spurter

### Grønn trøye

**1. mellomsprint** i **[[Mausanne-les-Alpinnes]]** (22 km)

**2. mellomsprint** i **[[Moussac]]** (96 km)

### Klatretrøye

**[[Col de la Vayede]]** Kategori 4 (26.5 km)

## Eksterne lenker
* Etappebeskrivelse og recap på cyclingnews.com
Berkeley

**Berkeley** er en by i Alameda County i California. Mye av Berkeleys økonomi og status skyldes byens nære bånd til University of California, Berkeley som åpnet i 1872.

Det bor 102&nbsp;743 personer i Berkeley pr. 2000. Byen har befolkningstetthet på 3792,5 pr. km², noe som er av de høyeste i California.

Byen er oppkalt etter den irskfødte filosof George Berkeley.

Berkeley er en del av San Francisco Bay Area, en kontinuerlig samling tettbebyggelse som danner et belte rundt San Francisco-bukten og har over syv millioner innbyggere, med San Francisco og Oakland som største byer. Det er gode forbindelser med San Francisco via Bay Bridge (broen mellom Oakland og San Francisco) og tunnelbanesystemet Bay Area Rapid Transit, men Berkeley har till tross for det karakter av en egen by snarere enn en forstad til San Francisco.

## Referanser


## Eksterne lenker
* 
*
Carl av Sverige, hertug av Västergötland

**Prins Carl av Sverige, hertug av Västergötland** (Oscar Carl Wilhelm) (født 27. februar 1861, død 24. oktober 1951) var prins av Sverige og Norge (til 1905), tredje sønn av kong Oscar II av Sverige og Norge og morfar til kong Harald V av Norge.

Han ble født som prins av Sverige og Norge, og fikk samtidig tittelen hertug av Västergötland. Hans foreldre var kong Oscar II og dronning Sofia, som var født prinsesse av Nassau.

27. august 1897 giftet han seg med sin kusines datter, prinsesse Ingeborg av Danmark. De fikk fire barn:
* Prinsesse Margaretha, senere prinsesse av Danmark (1899–1977)
* Prinsesse Märtha, senere kronprinsesse av Norge (1901–1954)
* Prinsesse Astrid, senere dronning av Belgia (1905–1935)
* Prins Carl, hertug av Östergötland, senere prins Bernadotte (en belgisk tittel) (1911–2003)

Familien bodde på Parkudden, Djurgården i Stockholm 1899-1908, og senere i Byströms villa på Djurgården til 1922, og deretter i en etasje på Hovslagargatan på Blasieholmen. Dessuten hadde prinsen fra cirka 1909 eiendomen Fridheim nær Bråviken utenfor Norrköping som sommerresidens. Hver sommer på Fridheim kom barnebarna fra Norge, Danmark og Belgia og lekte sammen under besteforeldrenes åsyn.

Prins Carl var yrkesmilitær innen kavaleriet (derav kom hans tillnavn "Blå prinsen") og steg i gradene til general. I årene 1898-1912 var han inspektør for kavaleriet. 10. mai 1882 ble han valgt som første æresmedlem av Kungliga Vetenskapsakademien. Han var i 1886, sammen med sine brødre Prins Oscar og Prins Eugen, med på å stifte Stockholms fältrittklubb. Han var Formann i svenska Röda korsets överstyrelse 1906-45 og leder for organisasjonens humanitære innsats.

Prins Carl var en av kandidatene til å bli konge av Norge etter unionsoppløsningen i 1905. Å velge en svensk prins ble sett på som en mindre radikal vei ut av unionen. Men kong Oscar II godtok aldri dette, og dermed ble det danske prins Carl som ble norsk konge under navnet Haakon VII. Uansett, nesten 25 år senere giftet prins Carls datter, prinsesse Märtha, seg med kong Haakons sønn, den senere kong Olav V av Norge. Norges nåværende konge, Harald V, er dermed prins Carls barnebarn.

Gjennom sin yngste datter, prinsesse Astrid, har prins Carl også etterkommere i Belgia og Luxembourg. To belgiske konger, Baudoin og Albert II, samt den nå avdøde storhertuginne Joséphine-Charlotte av Luxembourg er alle barnebarn av prins Carl.

I 1947 ble Carl tildelt Haakon VIIs Frihetskors «for fremragende fortjenester av Norges sak under krigen».

Prins Carl fikk tidlig dårlig hørsel. Han døde av akutt hjertesvikt i sitt hjem på Hovslagargatan klokken 00.05 den 24. oktober 1951 og begravdes på Kungliga begravningsplatsen.

## Galleri

Fil:Anders Zorn - Prins Carl 1898.jpg|Prins Carl, maleri av Anders Zorn fra 1898
Fil:Prins Carl, Svenskt porträttgalleri.jpg| Prins Carl, Hertugen av Västergötland
Fil:Carl Prince of Sweden.jpg|Ingeborg av Danmark (1878–1958) og Carl av Sverige.


## Referanser
Margaretha av Sverige

:*Dette er en artikkel om prinsesse Margaretha av Sverige (1899–1977). For den nåværende prinsesse Margaretha, se [[Margaretha, fru Ambler]].*

**Margaretha av Sverige** (Margaretha Sofia Lovisa Ingeborg) (født 25. juni 1899 i Stockholm, død 4. januar 1977 på Tranemosegård i Kongsted nær Faxe i Danmark) var prinsesse av Sverige og Norge og senere dansk prinsesse.

## Liv og virke
### Bakgrunn
Hun var det eldste barnet av prins Carl av Sverige, hertug av Västergötland, og prinsesse Ingeborg av Danmark. Søstrene Märtha og Astrid ble senere henholdsvis kronprinsesse av Norge og dronning av Belgia. I tillegg hadde hun en lillebror, Carl.

### Ekteskap med prins Axel av Danmark
Den 22. mai 1919 giftet hun seg i Storkyrkan i Stockholm med prins Axel av Danmark. De fikk to sønner:
* Prins Georg av Danmark (1920&ndash;1986)
* Prins Flemming av Danmark, senere greve av Rosenborg (1922&ndash;2002)

Margaretha skal ha akklimatisert seg meget vel i Danmark, et land hun kjente vel til etter alle sine besøk hos slekten. For det meste levde hun et tilbaketrukket familieliv på eiendommen Bernstorffshøj i Gentofte og unnvek publisitet.

Hun interesserte seg imidlertid allerede i Sverige for sosiale spørsmål, og i Danmark engasjerte hun seg aktivt og som beskytterinne i flere veldedighetsorganisasjoner og var styreleder i Gentofte Børnevenner. Hun beskrives som familiekjær og holdt tett kontakt med alle sine slektninger, og støttet kongebarna i både Belgia og Norge etter at hennes søstre, deres mødre, hadde dødd. Slik var det for Norge: Etter søsteren Märthas død i 1954 ble «tante Margaretha» en viktig støtte for sin nevø og sine nieser i Norge. Hun var fadder for prinsesse Märtha Louise.

Hun var som enke ofte på besøk i Sverige og representerte da iblant fødelandet sammen med andre medlemmer av det svenske kongehuset, fremst ved nobelprisutdelingene som hun var med på 1965–1968, 1970–1972 og 1974. Det siste sverigebesøket fant sted i 1976 ved bryllupet mellom Carl XVI Gustaf og Silvia Sommerlath. Hun satt da i rullestol på en diskret plass i kirken.

## Titler
De titlene Margaretha hadde gjennom livet:
* Hennes Kongelige Høyhet prinsesse Margaretha av Sverige og Norge (1899&ndash;1905)
* Hennes Kongelige Høyhet prinsesse Margaretha av Sverige (1905&ndash;1919)
* Hennes Kongelige Høyhet prinsesse Margaretha av Danmark (1919&ndash;1977)

## Referanser
Royal Birkdale Golf Club

**Royal Birkdale Golf Club** er en golfklubb i byen Southport i Merseyside i England. Klubbens bane er blant dem som på omgang arrangerer The Open Championship. Royal Birkdale ble stiftet i 1889.

## The Open Championship på Royal Birkdale
Klubben har arrangert The Open ni ganger.

## Andre store turneringer
Banen har også hatt store dameturneringer.  The Women's Open Championship har blitt arrangert der fire ganger.

Ryder Cup ble arrangert der i 1965 og 1969.

## Eksterne lenker
*
Santa Marta

**Santa Marta** er hovedstad i provinsen i Magdalena i Colombia. Byen ligger ute ved den karibiske kysten og var den første byen som ble grunnlagt i Colombia.

Sør for byen ligger de to høyeste fjellene i Colombia, Pico Cristóbal Colón og Pico Simón Bolívar. Santa Marta er et populært turistmål på grunn av de nærliggende strandstedene Taganga og El Rodadero, i tillegg til Tayrona nasjonalpark, som befinner seg øst for byen.

## Historie
Byen ble grunnlagt av den spanske erobreren Rodrigo de Bastidas, som valgte området på grunn av dets naturlige skjønnhet og trygg havn. I dag er Santa Marta en viktig havneby og sentrum for turisme, historie og kultur.

Det er den første byen som ble grunnlagt i Colombia og den andre i Sør-Amerika. 

Simón Bolívar døde på gården Quinta de San Pedro Alejandrino i utkanten av Santa Marta 17. desember 1830.

Området hvor Santa Marta ligger, var før ankomsten av spanske oppdagelsesreisende bebodd av indianere fra tayronakulturen.

## Attraksjoner
* Domkirken,**Catedral de Santa Marta**, et nasjonalt monument, ble bygd i 1766 og var Simon Bolivar grav fram til 1842. 
* **La Casa de la Aduana** ('Customs House') er den eldste bevarte huset i Amerika og ble bygget i 1530. I dag er dette Tayronamuseum. 
* **Casa Madame Agustin**, er typisk for den koloniale arkitekturen. 
* **Mamancana naturreservat**, hvor du har mulighet til å se ville dyr og øve ekstremsport som paragliding, fjellklatring og canopying. 
* **Parque Nacional Natural Tayrona** ligger omtrent 34 km fra Santa Marta. 
* **Pueblito** er en av 200-spansk for byen, oppdaget i nærheten av Sierra Nevada de Santa Marta. 
* **Quebrada Valencia**, en majestetisk foss midt i regnskogen. 
* **Quinta de San Pedro Alejandrino**, bygd på 1700-tallet, ble Simon Bolivar siste hjemmekamp, og er i dag et museum til ære for ham. 
* **Fortaleza de San Fernando** ble bygget av den spanske erobrerne å beskytte byen mot pirater. 
* **Taganga fiskeværet** er kjent som et flott sted for dykking og har vakre strender i nærheten. 

## Geografi
Santa Marta hadde 409 480 innbyggere i 2008, med totalt 435 079 innbyggere i hele kommunen i et område med 2 381 km.  
## Turisme
Las Fiestas del Mar er en festival som feires hvert år. Festivalens slagord er «Santa Marta, la Magia de tenerlo todo» («Santa Marta, det magiske ved å ha alt»).

En populær aktivitet er dykking i de nærliggende korallrevene.

## Kjente personer
* Carlos Valderrama – fotballspiller 
* Carlos Vives – musikeren 

## Eksterne lenker
* 
*
Ashland (California)

**Ashland** er et tettsted i Alameda County i California. Ashland er 4,8 kvadratkilometer stort og 21 925 innbyggere ved folketellingen i 2010.

## Referanser
Fylkesvei 868

**Fylkesvei 868** (**Fv868**) går mellom Lyngseidet i Lyngen og Oteren i Storfjord. Veiens lengde er 42 km.

Veien tar av fra E6/E8 ved Oteren og går nordover på vestsiden av Storfjorden og Lyngen forbi Furuflaten til Lyngseidet der den møter fylkesvei 91.

## Historie
Før 1975 var denne veien del av riksvei 6 mot Kirkenes, som da brukte fergen Lyngseidet–Olderdalen for å komme seg videre mot nord. Fergestrekningen er i dag en del av fylkesvei 91. Navnet E6 ble innført 1983 på den nye veien som var av bedre standard.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter
###### 

## Eksterne lenker
* Vegvesenets vegkart 
* 
* Fergeinfo Lyngseidet-Olderdalen
Hormizd I av Persia

**Hormizd I**, konge av Persia (272&ndash;273), var sønnen til kong Sjahpur I av Persia. Han var guvernør i Khorasan og dukket opp i krigene mot Romerriket.

I den persiske tradisjonen om historien til kong Ardasjir I, tatt vare på i en pahlavi-tekst, er han gjort til sønn av en datter av Mithrak, en persisk dynast, hvis familie Ardashir hadde ødelagt fullstendig fordi magikere hadde forutsagt at det fra hans blod ville komme en gjenoppretter av imperiet til Iran.

Bare hans datter unnslipper ved hjelp av en bonde. Shapor ser henne og gjør henne til sin kone, og hennes sønn Hormizd blir senere anerkjent av Ardashir. I denne legende, som også har blitt delvis tatt vare på i Tabari, blir de store erobringene til Shapor overført til Hormizd. I virkeligheten hersket han bare i et år og ti dager.

## Referanser


## Kilder
*
Pico Cristóbal Colón

**Pico Cristóbal Colón** er et fjell i fjellkjeden Sierra Nevada de Santa Marta i Colombia. Det har en beregnet høyde på 5 775 meter over havet og er landets høyeste fjell sammen med Pico Simón Bolívar.

## Referanser


## Eksterne lenker
*
Pico Simón Bolívar

**Pico Simón Bolívar** er sammen med Pico Cristóbal Colón det høyeste fjellet i Colombia og inngår i fjellkjeden Sierra Nevada de Santa Marta. Fjellet er 5775 moh. (andre kilder rapporterer en høyde på 5800 moh.). Toppen ligger 46 kilometer fra Det karibiske hav.

## Referanser
Bahram I av Persia

**Bahram I** (*Bahrām*), var konge av Persia fra juni 271 til september 274). Han tilhørte Sasanide-dynastiet, herskerslekten i det persiske Sasanideriket.

Fra en pahlavisk inskripsjon vet vi at han var sønnen (ikke som de greske forfatterne og Tabari sier, barnebarnet) til Shapor I, og han etterfulgte sin bror Hormizd I som bare hersket i ett år.

Bahram I er kongen som, på oppfordring fra magikerne, drepte Mani, grunnleggeren av manikeismen, på en grusom måte. Ingenting annet vites om hans styre.

Navnet *Bahram* kommer fra *[[Varahrän]]*, den yngre formen av det gamle *[[Verethragna]]*, navnet på antikkens Persias gud for seier og «morderen av dragen Verethra». Bahram er også det persiske navnet for planeten Mars.

## Referanser
Fylkesvei 882

**Fylkesvei 882** (**Fv882**) går mellom Sørvær i Hasvik og Langfjordbotn i Alta.

Veien tar av fra E6 ved Langfjordbotn og går østover på nordsiden av Langfjorden, først mot nordvest og så nordover på østsiden av Øksfjorden, med ferge til Hasvik og videre på vestsiden av Sørøya til Breivikbotn.

Vegmiljøet ved Kobbevågen ble oppført i Nasjonal verneplan for veger, bruer og vegrelaterte kulturminner 2002, det består to bevarte strekninger fra 1873 og 1928, og til sammenlikning dagens strekning fra 1967.

## Historikk
Før 1. januar 2010 var veien riksvei, etter at regionsreformen trådte i kraft har den status som fylkesvei.

Den 21. desember 2017 ble Fv102 sperret av et stort steinras ved Falkebergtunnelen. Sørvær ble da helt isolert i noen dager, da båt ikke kunne gå grunnet uvær.

2019 ble veien forlenget med den tidligere fylkesvei 102 (Finnmark), fylkesvei 73 (Finnmark) og fylkesvei 101 (Finnmark) ble veiarmer.

## Kommuner og knutepunkter
###### 

## Referanser



## Eksterne lenker
* Vegvesenets vegkart 
* 
* Fergeinfo -Hasvik
* Fergeinfo Vassdalen (Øksfjord)-Bukta (Tverrfjord)
* Snelandia - Finnmark fylkeskommune, Samferdselsavdelinga 
* YouTube: Kjøretur Langfjordbotn - Øksfjord
Leo V (pave)

**Leo V** var pave fra juli 903 til sin død, antakelig i september samme år.

Da han ble valgt til pave var han kardinal, og det ser ut til at han var kardinalprest i en kirke utenfor Roma – samtidige pavelister kaller ham en *presbiter forensis*, noe som antyder dette. 

Den eneste handling vi kjenner til fra hans tid som pave er en bulle hvor han unntok kannikene i Bologna fra skatt. 

Han ble i september 903 avsatt. Det er hevdet at han ble myrdet, og da antagelig av kardinal Kristoforus. Kristoforus tilranet seg paveembetet, men ble selv avsatt og henrettet av pave Sergius III i 904. En annen mulighet, som mange historikere heller til, er at han døde av naturlige årsaker i fengsel. Det er i så fall mulig at hans dødsdato skal settes noe senere.

## Referanser
Riksvei 881

**Riksvei 881** (**Rv881**) varr en forbindelsesvei mellom Elvebakken i Alta og Alta lufthavn. Veien var rundt 210 meter lang, og den var Norges korteste riksvei etter regionsreformen 1. januar 2010.

Riksveien har blitt flyttet fra Nordal Griegs vei rundt 250 m mot vest.

2019 ble veien del av europavei 6.

## Kommuner og knutepunkter
###### 

 

## Referanser


## Eksterne lenker
* Vegvesenets vegkart
Fylkesvei 8830

**Fylkesvei 8830** går mellom  Lerresfjord og Lauvås i Alta.
Veien tar av fra E6 ved Lauvås og går mot nordvest på østsiden av Altafjorden til Sandbukta.

## Historikk og fremtid
Før 1. januar 2010 var veien riksvei, etter at regionsreformen trådte i kraft har den status som fylkesvei.

En bruforbindelse Korsfjord–Nyvoll har blitt vurdert, men den koster troligvis for mye. Nye fergekaier ble bygget 2016–2017.

Strekningen Fv8830 ble fastlagt 2019, og består av den tidligere fylkesvei 883 som ble forlenget med den tidligere fylkesvei fylkesvei 19 (Finnmark). Fylkesvei 25 (Finnmark) ble også del av veien. Den tidligere Fv883 er fortsatt primær fylkesvei.

## Kommuner og knutepunkter
###### 

## Referanser



## Eksterne lenker
* Vegvesenets vegkart 
* 
* Fergeinfo Nyvoll-Korsfjord
Fylkesvei 890

**Fylkesvei 890** (**Fv890**) går mellom Berlevåg lufthavn i Berlevåg og Tana bru i Tana.

Veien tar av fra E6/E75 ved Tana bru og går nordover på østsiden av Tana forbi Seida til Leirpollneset, østover forbi Austertana til Geatnjajávri, og derfra nordover langs kysten forbi Kongsfjord til Berlevåg.

Før 1. januar 2010 var veien riksvei, etter at regionsreformen trådte i kraft har den status som fylkesvei. Strekningen Kongsfjord–Berlevåg har turistveinavnet Ishavsveien og har fri utsikt over Barentshavet.

2019 ble veien forlenget med den tidligere fylkesvei 271 (Finnmark) til Berlevåg lufthavn (2,5&nbsp;km).

## Kommuner og knutepunkter

###### 

 

 

## Referanser




## Eksterne lenker
* Vegvesenets vegkart 
*
Fylkesvei 8650

**Fylkesvei 8650** går mellom Storslett og Biltokjelen i Nordreisa. Veiens lengde er 43,1 km.

Veien tar av fra E6 ved Storslett og går sørover gjennom Reisadalen til Biltokjelen.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Frem til 2019 hadde veien betegnelsen fylkesvei 865, den er fortsatt primær fylkesvei.

## Kommuner og knutepunkter
###### 

## Referanser




## Eksterne lenker
* Vegvesenets vegkart 
* 
*Vil ha vei fra Reisa til Kautokeino (NRK 21.01.2014)
Fylkesvei 866

**Fylkesvei 866** (**Fv866**) går mellom Skjervøy og Langslett i Nordreisa.

Veien tar av fra E6 ved Langslett og går nordover langs østsiden av Rotsundet og videre på vestsiden av Reisafjorden, deretter i tunnel under Maursundet til Kågen og nordover på østsiden av Kågen til Skattørsundet bru og Skjervøy.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Etter at fergeleiet på Uløya ble flyttet fra Klauvnes til Uløybukta ble fergeforbindelsen mellom Flåten og Uløya nedlagt.

## Kommuner og knutepunkter
###### 

## Eksterne lenker
* Vegvesenets vegkart 
* 
* Hurtigbåter - Troms fylkestrafikk
Fylkesvei 895

**Fylkesvei 895** (**Fv895**) går mellom Skiippagurra og riksgrensen ved Jovsseteana i Tana. Veiens lengde er 18,5 km.

Veien tar av fra E6/E75 ved Skiippagurra og går i retning sørvest på sørsiden av Tana til riksgrensen mot Finland.

Veien eksisterte før 1960 men gikk da ikke over grensen.
Før 1. januar 2010 var veien riksvei, etter at regionsreformen trådte i kraft har den status som fylkesvei.

Denne veien er en av tre riksveier/fylkesveier i Norge hvor man krysser riksgrensen til et naboland *vestover*. De andre er riksvei 92 (før 2017 riksvei 893) i Sør-Varanger i Finnmark, og fylkesvei 102 (før 2010 riksvei 102) i Halden i Østfold.

## Kommuner og knutepunkter
###### 

*Polmak
* Polmak kirke
* Polmak tollstasjon ()
* Riksgrensen ved Petterjord
*Finsk vei  fra Nuorgam mot  Samelandsbrua i Utsjok →  Roavvegieddi

## Referanser


## Eksterne lenker
* Vegvesenets vegkart 
*
Bahram II av Persia

**Bahram II** var konge av Persia fra 276 til sin død i 293. Han var sønn av Bahram I.

Under hans styre angrep keiseren Karus perserne og erobret Ctesiphon (283), men han døde av pest.

## Referanser
Riksvei 893

**Riksvei 893** (**Rv893**) gik mellom Skoltefossen (Neiden) og riksgrensen i Sør-Varanger. Veiens lengde er 10,5 km.

Veien tar av fra E6 ved Neiden og går vestover til riksgrensen mot Finland. Dette er i praksis hovedveien mellen Sør-Varanger og Sør-Norge. Avstanden Kirkenes-Oslo er 1900&nbsp;km over Haparanda-Sundsvall-Sveg-Särna-Trysil og 2520&nbsp;km langs E6.

Det er langsiktige planer på å ruste opp Rv893 og Regionalvei 971. Per august 2017 har veien blitt del av riksvei 92.

Denne veien er en av tre riksveier/fylkesveier i Norge hvor man krysser riksgrensen til et naboland *vestover*. De andre er fylkesvei 895, i Tana i Finnmark, og fylkesvei 102 (før 2010 riksvei 102) i Halden i Østfold.

## Kommuner og knutepunkter
###### 

* fra Skoltefossen (Neiden) mot  Hesseng, og mot  Varangerbotn i Nesseby
* Langnes
* Neiden tollstasjon
* Riksgrensen, finsk vei  →   i Enare kommune

## Referanser


## Eksterne lenker
* Vegvesenets vegkart
Nerseh av Persia

**Nerseh** var en sasanidisk konge av Persia (293–302) og sønn av Shapor I.

Han steg som utfordrer til tronen mot sin grandnevø Bahram III i 293 og ble snart konge alene. Han angrep Romerriket, men etter å ha beseiret keiseren Galerius nær Callinicum ved Eufrat i 296, ble han totalt beseiret i 297 og tvunget til å inngå fred, hvor vestre Mesopotamia og fem provinser på den venstre bredden av øvre Tigris ble avstått til romerne og deres herredømme over kongedømmet Armenia ble anerkjent.

Freden som ble inngått i 297 varte i førti år. Nerseh døde i 302 og ble etterfulgt av sin sønn Hormizd II.

## Referanser


## Litteratur

* Klaus Schippmann: *Grundzüge der Geschichte des sasanidischen Reiches*. WBG, Darmstadt 1990.
* Ursula Weber, Josef Wiesehöfer: «König Narsehs Herrschaftsverständnis», i: Henning Börm, Josef Wiesehöfer (utg.): *Commutatio et contentio. Studies in the Late Roman, Sasanian, and Early Islamic Near East.* Wellem Verlag, Düsseldorf 2010, s. 89ff.
* Josef Wiesehöfer: «Das Reich der Sāsāniden», i: Klaus-Peter Johne (utg.): *Die Zeit der Soldatenkaiser*. 2 Bde., Akademie Verlag, Berlin 2008, s. 531ff.
Bahram III av Persia

**Bahram III**, konge av Persia, sønn av Bahram II, under hvis styre han hadde styrt Sejistan. 

Han hersket kun i fire måneder i 293, og ble etterfulgt av sin grandonkel Nerseh.

## Referanser
Hormizd II av Persia

**Hormizd II** (*Hormozd*), konge av Perserriket (Sasanideriket) fra ca 302 til 309. Han var sønn av Nerseh.

En vet ingenting om hans styre. Etter hans død ble hans eldste sønn Adarnases drept av stormennene etter et svært kort styre, da han viste grusomme tendenser. En annen sønn, Hormizd, ble holdt fanget og tronen ble reservert for barnet som en av Hormizd II's konkubiner var gravid med og som fikk navnet Sjahpur II.

Hans sønn Hormizd unnslapp fra fengselet ved hjelp av sin kone i 323 og fant tilflukt i hoffet til Konstantin den store. I 363 tjente Hormizd i hæren til den romerske keiser Julian mot Persia. Hans sønn, med samme navn, tjente etterpå i det romerske styret som prokonsul.

## Referanser


## Kilder
*
Riksvei 887

**Riksvei 887** (**Rv887**) var en forbindelsesvei mellom europavei 6 og Kirkenes lufthavn, Høybuktmoen i Sør-Varanger. Veien var 568 meter lang.

2019 ble veien en arm av europavei 6.

## Kommuner og knutepunkter
###### 

* fra Høybuktmoen mot  Hesseng, og mot  Varangerbotn i Nesseby
*Endepunkt 

## Referanser


## Eksterne lenker
* Vegvesenets vegkart
Fylkesvei 8850

**Fylkesvei 8850** går mellom Hesseng og Nyrud i Sør-Varanger.

Veien tar av fra E6 ved Hesseng og går forbi Sandnes og Bjørnevatn sørover i Pasvikdalen til Nyrud.

Veien er asfaltert, unntatt de sørligste 5 km som er grusvei.

## Historie
På 1930-tallet var der en ferje fra Svanvik over grensen til det som da tilhørte Finland og med videre forbindelse mot Sør-Finland.

Før 1. januar 2010 var veien riksvei, etter at regionsreformen trådte i kraft har den status som fylkesvei.

Frem til 2019 hadde veien betegnelsen fylkesvei 885, en primær skiltet fylkesvei. Samtidig som veien fikk nytt nummer ble fylkesvei 357 (Finnmark) og fylkesvei 362 (Finnmark) del av veien. Hovedstrekningen (den opprinnelige Fv885) er fremdeles primær fylkesvei Veien skiltes ikke lenger med nummer.

## Planer
Siden 1930-tallet har det eksistert planer på å forlenge veien fra Nyrud og sørover, forbi Treriksrøysa på Krokfjell og videre til Nellim i Finland. Den såkalte Mellomriksveien er fortsatt under administrativ og politisk behandling og en konsekvensutredning med kostnadsoverslag finnes fra 2006. Det finnes ingen fastlagt tidsplan ennå. Regjeringen har i 2010 besluttet å legge prosjektet på is, og sier at fylket må betale en slik vei. Det sies at veien har for dårlig standard for å brukes som langdistansevei, og utbedring må prioriteres før forlengelse, men det finnes for lite penger også til utbedring. Kommunen har planlagt en enkel skogsbilvei men Statens vegvesen har sagt nei, det må bygges en riktig vei til 260 millioner kostnad, og det blir for mye. Den halvstatlige grunneieren Finnmarkseiendomen, tollvesenet og samene har også sagt nei.

Det finnes allerede en vei fra Nyrud over Hestefoss kraftverk til russisk vei P10 (Р betyr «Регион»/(«Region»)). Den russiske veien P10 går til den finske grensen der finsk vei 969 går. Begge grenseovergangene er imidlertid stengt for normal trafikk.

Veien fra Langvasseid til Svanvik (22 km) har blitt utbedret i 2018–2020.

## Kommuner og knutepunkter
###### 

 

 

## Referanser




## Eksterne lenker
* Vegvesenets vegkart 
*
Sjahpur III av Persia

**Sjahpur III** var konge av Persia fra 383 til 388. Han var sønn til Sjahpur II og ble ført til tronen av stormennene mot hans onkel, Ardashir II og drept av dem etter et styre på fem år. Han inngikk en traktat med Theodosius den store. Han tilhørte sasanide-dynastiet som regjerte i Persia fra 224-650. Sjahpur er betraktet som er rettferdig og elsket hersker.

## Overenskomst med Roma
Forhandlinger mellom romerne og perserne som hadde begynt under styret til Ardasjir II endte i en avtale om gjensidig vennskap i år 384.

I henhold til denne avtalen ble Armenia delt mellom Romerriket og Persia. Således ble to to kongedømmer opprette, det ene underlagt Roma og det andre Persia. Det minste av disse, som utgjorde de vestlige distriktene, ble gitt til romerne som overlot styret til Arshak III som hadde blitt gjort til konge av Manuel Mamikonian, sønn av den ulykksalige Pap av Armenia, og sønnesønn av Arshak III, en samtidig med den romerske keiseren Julian den frafalne. Den største del av Armenia, som besto av de regioner som lengst mot øst, ble gitt til Persia som håndterte dem over til Khosrov III den lille, en kristen fra Arshakuni-dynastiet. Det fredelige forholdet som ble opprettet mellom Roma og Persia kom til å overleve i 36 år.

## Referanser


## Kilder
*
Bahram IV av Persia

**Bahram IV**, var konge av Persia fra ca. 389 til ca. 399. Han tilhørte sasanidedynastiet og etterfulgte sin far Sjahpur III. Før han ble konge var han var guvernør i Kirman og bar tittelen *Kermān Šāh*.

Under ham og hans forgjenger ble Armenia delt mellom Romerriket og det persiske imperiet. Bahram IV ble drept etter misnøye.

## Referanser


## Kilder
*
MS «Color Fantasy»

**MS «Color Fantasy»** er et cruiseskip som er eid av Color Line, og som trafikkerer strekningen Oslo&ndash;Kiel. Skipet tok over for selskapets tidligere flaggskip, «Prinsesse Ragnhild», på ruten Oslo-Kiel 10. desember 2004 og er regnet som det største cruiseskipet med bildekk i verden. Nest størst er søsterskipet MS «Color Magic» som ble sjøsatt 2007. MS «Color Fantasy» har 966 lugarer, som gir plass til 2&nbsp;750 passasjerer.
## Dimensjoner
* Hun har en maksimal bredde på 35m dvs. ytterpunktene av skipet når det seiler til sjøs.
* Hun har en ekstrem bredde på 41,35m dvs. når skipet ligger til kai med alle mulige ramper ute.

## Foto

## Referanser


## Kilder
* MS «Color Fantasy» på Fakta om fartyg

## Eksterne lenker
*
Risrock

**Risrock** er en rockefestival som arrangeres årlig i Steinkjer. Den har tidligere blitt arrangert under Steinkjermartnan, men har i de siste årene blitt lagt utenfor. Festivalen ble arrangert for første gang i 1986 da fem lokale band opptrådte. Etter noen år forsvant festivalen, men dukket opp igjen i 1997 og har deretter blitt arrangert hvert år, med tilhørende arrangementer på andre tider av året (for eksempel *Rock for Risrock*). Festivalen anses å være en viktig eksponeringsarena for lokale band.

## Eksterne lenker

* Risrocks Hjemmeside
Pengeskap

Et **pengeskap** (eller **sikkerhetsskap**, **safe**) er et låsbart skap brukt til å sikre penger og andre verdigjenstander mot tyveri, brann og annen skade. 

FG Skadeteknikk (tidligere *Forsikringsselskapenes Godkjennelsesnevnd*) bruker fellesbetegnelsen *verdioppbevaringsenhet*, og skiller mellom underkategoriene *verdiskap* og *sikkerhetsskap*. 

Et pengeskap er vanligvis en hul kube eller sylinder, der en av sidene er en dør. Skapet er som oftest med stål ytterside, innenfor det en foring av spesialstål eller betong, gjerne med brannherdig isolasjon.

## Historikk
I 1835 tok Chubb-brødrene ut sitt første patent på en tyverisikker safe. Det er likevel mulig at den første safen ble laget før dette, da Chubb Safes begynte å lage sikkerhetslåser i 1818.

## Se også
* Våpenskap
* Bankhvelv
* Firmaet Jørgen S. Lien

## Referanser